9. 11. 93 De Europæiske Fællesskabers Tidende Nr. L 276/11 (Retsakter hvis offentliggørelse ikke er obligatorisk) RÅDET RÅDETS DIREKTIV 93/95/EØF af 29. oktober 1993 om ændring af direktiv 89/686/EØF om indbyrdes tilnærmelse af medlemssta- ternes lovgivninger om personlige værnemidler RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 100 A, under henvisningen til forslag fra Kommissionen ()), i samarbejde med Europa-Parlamentet (?), under henvisning til udtalelse fra Det Økonomiske og Sociale Udvalg (?), og ' ud fra følgende betragtninger : Der bør træffes foranstaltninger på grundlag af direktiv 89/686/EØF (?) for at sikre det indre markeds tilfredsstil- lende funktion med hensyn til personlige værnemidler (PV); ifølge artikel 5, stk. 3, i nævnte direktiv kan personlige værnemidler, for hvilke der endnu ikke foreligger harmo- niserede standarder, midlertidigt (og senest indtil 31. december 1992) fortsat være omfattet af de nationale ordninger, der var gældende på datoen for vedtagelsen af dette direktiv ; ifølge oplysninger fra medlemsstaterne og erhvervslivet har overgangsperioden vist sig at være for kort til, at nævnte direktiv kan anvendes korrekt ; harmoniserede standarder vil på afgørende vis bidrage til at lette markedsføringen af og den frie bevægelighed for personlige værnemidler ; () EFT nr. C 36 af 10. 2. 1993, s. 18. (?) EFT nr. C 194 af 19. 7. 1993, s. 154 og afgørelse af 27. okto- ber 1993 (endnu ikke offentliggjort i Tidende). () EFT nr. C 129 af 10. 5. 1993, s. 1. () EFT nr. L 399 af 30. 12. 1989, s. 18. en række harmoniserede standarder vil imidlertid endnu ikke være til rådighed på tidspunktet for gennemførelsen af nævnte direktiv ; oprettelse af et indre, homogent marked for disse produkter kan derfor ikke sikres ; udarbejdelsen af en ny kontrol- og certificeringsordning samt af de bestemmelser og ordninger, som en tilfredsstil- lende anvendelse af nævnte direktiv kræver, er endnu ikke nået tilstrækkeligt langt ; manglende harmoniserede standarder kan føre til en situ- ation, hvor et passende niveau for beskyttelse og kontrol af overensstemmelsen, for så vidt angår styrthjelme til brugere af to- eller trehjulede motordrevne køretøjer, ikke længere er sikret ; beskyttelsen af personer i ulykkestil- fælde kan således sættes over styr; for at undgå et tilbageskridt i forbindelse med sikkerhed og kontrol bør disse styrthjelme udelukkes fra nævnte direktivs anvendel- sesområde, indtil der indføres særbestemmelser for dem — UDSTEDT FØLGENDE DIREKTIV: Artikel 1 Direktiv 89/686/EØF ændres således : 1) artikel 5, stk. 3, udgår 2) artikel 8, stk. 4, litra a), sidste led, udgår 3) artikel 16 affattes således : »Årtikel 16 1. Medlemsstaterne vedtager og offentliggør inden den 31. december 1991 de love og administrative bestemmelser, der er nødvendige for at efterkomme dette direktiv. De underretter straks Kommissionen herom.